Riedligers Tochter      Spinnet, Töchterli, spinnet, und Jergli leng mer der Haspel!  DZit vergoht, der Obed chunnt und s streckt si ins Früeihiohr.  Bald gohts wieder use mit Hauen und Rechen in Garte.  Werdet mer flißig und brav und hübsch, wie s Riedligers Tochter!  In de Berge stoht e Hus, es wachsen iez Wesmen  uffem verfallene  Dach, und s regnet aben in dStube.  Frili s isch scho alt, und sin iez anderi Zite,  weder wo der Simme Friz und s Eveli ghuust hen.  Sie hen s Huus erbaut, die schönsti unter de Firste,  und ihr Name stoht no näumen am rußige Tremel.  Het me gfrogt, wer sin im Wald die glücklichsten Ehlüt,  het me gseit:  Der Simme Friz und s Riedligers Tochterund s isch dem Eveli grothe mit gar verborgene Dinge.  Spinnet, Chinder, spinnet, und Jergli hol mer au Trieme!  Mengmol, wo der Friz no by den Eltere glebt het,  het en dMuetter gno, und gfrogt mit biwegliche Worte:  Hesch di no nit anderst bsunne? Gfalle der s Meiers  Matte no nit besser zu siner einzige Tochter?   Und der Friz het druf mit ernstliche Worten erwiedert:  Nei, sie gfallt mer nit, und anderst bsinni mi nümme.  s Riedligers suferi Tochter zu ihre Tugede gfallt mer. -  DTugede loß den Engle! Mer sin iez no  nit im Himmel. -  Lönt de Chüeihe s Heu abs Meyers grasige Matte!  -  DMuetter isch e Hex! -  Und soll au dMuetter e Hex sy,  Muetter hi und Muetter her, und s Töchterli willi! -  s Meidli solls gwiß au scho tribe, dNochbere sages. -  Sel isch en alte Bricht, und dorum chani s nit wende.  Winkts mer, so muß i cho, und heißt es mi näumis, so thuenis.  Luegts mer no gar in  dAugen, und chummi em nöcher an Buse,  wirds mer, i weiß nit wie, und möchti sterbe vor Liebi.  s isch ke liebliger Gschöpf, aß so ne Hexli wo iung isch.  Näumis het dMuetter gwüßt. Me seit, das Meiddeli sei gwiß  in sim zwölfte Johr e mol elleinig im Wald gsi,  und heb Erberi gsucht. Uf eimol hört es e Ruusche,  und wos um si luegt, se stoht in goldige Hoore,  nummen en Ehle lang, e zierlig Frauweli vorem,  inneme schwarze Gwand und gstickt mit goldene Blume  und mit Edelgstei.   Gott grüeß di, Meiddeli! seits em,  sping nit furt, und fürch mi nit! I thue der kei Leidli.  s Eveli seit: Gott dank der, und wenn du s Erdmännlis Frau bisch,  willi di nit förche! - Jo frili seit es, das bini.  Meiddeli los, und sag: channsch alli Sprüchli im Spruchbuch? -  Jo, i cha si alli, und  schöni Gibetli und Psalme.    -  Meiddeli, los und sag: gosch denn au flißig in dChilche? -  Alli Sunntig se thueni.   I stand im vorderste Stühli. -  Meiddeli, los und sag: folgsch au, was s Müetterli ha will? -  He, wills Gott der Her, und froget s  Müetterli selber!  s chennt ich wohl, i weiß es scho, und het mer scho viel gseit. -  Meiddeli, was hesch gseit? Bisch öbbe s Riedligers Tochter?  Wenn de mi Gotte bisch, se chumm au zu mer in dStube!  Hinter der Brumberi-Hurst gohts uf verschwiegene Pfade  tief dur dFelsen i. Hätts Frauweli nit e Laternli  in der Linke treit, und s Eveli sorglich am Arm gführt,  s hätt der Weg nit gfunde. Jez goht e silberni Thür uf.  O Her Jesis, wo bini? Frau Gotte, bini im  Himmel? -  Nei doch, du närrisch Chind. In mim verborgene Stübli    bisch by diner Gotte.   Sitz nieder und biß mer Gottwilche!  Gell das sin chosperi Stei an mine glitzrige Wände?    Gell i ha glatti Tisch?   Sie sin vom suferste Marfel.    Und do die  silberne Blatten, und do die goldene Teller!  Chumm, iß Hunig-Schnitten und schöni gwundeni Strübli!  Magsch us dem Chächeli Milch? Magsch Wi im christalene Becher? -  Nei, Frau Gotte, lieber Milch im Chächeli möchti.  Wones gesse het und trunke, seit em si Gotte:  Chind, wenn dflißig lehrsch, und folgsch, was s Müetterli ha will,  und chunnsch us der Schul und gosch zum heilige Nachtmohl,  willi der näumis schicke. Zeig wie, was wär der am liebste?  Wärs das  Trögli voll Plunder? Wärs do das Rädli zum Spinne?  Bald ischs Plunder verriße. Frau Gotte, schenket mer s Rädli! -  s Rädli will gspunne ha. Nimm lieber s Trögli voll Plunder!  Siehsch die sideni Chappe mit goldene Düpflene gsprenglet?  Siehsch das Halstuch nit mit siebefarbige Streife,  und e neue Rock, und do die gwäßerti Hoorschnur? -  Jo, s isch mer numme zschön. Frau Gotte, schenket mers Rädli! -  Willschs, se sollschs au ha, und chunnts, se halt mers in  Ehre!  Wenn de s in Ehre hesch, solls au an Plunder nit fehle,  und an Segen und Glück. I weiß em verborgeni Chräfte.  Sieder nimm das Rösli und trag mers sorglich im Buse,  aß denn au öbbis hesch von diner heimliche Gotte!  Los, und verlier mers nit! Es bringt der Freuden und Gsundheit.  Wärsch mer nit so lieb, ich chönnt der io Silber und Gold ge.  Und iez het sies gchüßt, und wieder usen in Wald gführt:  Bhüt di Gott, und halti wohl, und grüeß mer di Muetter! -  So viel isch an der Sach, und deshalb her me ne nogseit,  dMuetter seig e Hex, und nit viel besser ihr Meidli.  Nu das Meiddeli isch mit sim verborgene Blüemli  hübscher vo Tag zu Tag und alliwil liebliger worde,  und wos us der Schul mit andere Chindere cho isch,  und am Ostertag zum Nachtmohl gangen und heim chunnt,  nei, se bhüetis Gott, was stoht im heitere Stübli?  s Rädli vo Birbaume-Holz, und an der Chunkle ne Riste  mitteme zierlige Band us rosiger  Siden umwunde,  unte ne Letschli dra, und s Gschirli zum Netze vo Silber,  und im Chrebs e Spühli, und scho ne wengeli gspunne.  DGotte het der Afang gmacht mit eigene Hände.  Wie het mi Eveli gluegt! Was isch das Eveli gsprunge!  Gsangbuch weg und Meie weg und s Rädli in dArm gno,  und hets gchüßt und druckt. O liebi Frau Gotte, vergelts Gott!  s het nit zMittag gesse. Sie hen doch e Hammen im Chöl gha.  s isch nit usen ins Grün mit andere Chindere  gwandlet.  Gspunne hets mit Händ und Füeße; het em nit dMuetter  ´s Rädli in Chaste gstellt, und gseit: Gedenke des Sabaths!  Isch nit Christus, der Her, hüt vo de Todte erstande?  Nu, di Rädli hesch. Doch Eveli, Eveli weisch au,  wie mes in Ehre haltet, und was dFrau Gotte wird gmeint ha?  Frili weißts, worum denn nit, und het sie m verheiße:  Wenn de s in Ehre hesch, solls au an Plunder nit fehle.  und andere Sege se het sies ghalte wie s recht isch.  Het nit in churzer Zit der Weber e Tragete Garn gholt?  Hets nit alli Johr vom finste glichlige Fade  Tuch und Tuch uf dBleichi treit und Strängli zum Färber?  He, me het io gseit, und wenns au dussen im Feld seig,  s Rädli spinn elleinig furt, und wie si der Fade  unten in dSpuhle zieh wachs unterm rosige Bendel  dRiste wieder no - sell müeßt mer e chummligi Sach sy  und wer het im ganze Dorf die suferste Chleider  Sunntig und Werchtig treit, die reinlichsten  Ermel am Hemd gha,  und die suferste Strümpf und alliwil freudigi Sinne?  s Frauweli im Felse-Ghalt, si liebligi Gotte.  Drum hets Simmes Friz, wo s achtzeh Summer erlebt het,  zu der Muetter gseit mit ernstliche Mine und Worte:  Nummes Riedligers Tochter zu ihre Tugede gfallt mer.  Muetterherz isch bald verschreckt, zwor sottis nit sage.  Wo sie wieder e mol von s Meyers Tochter und Matte  ernstlig mittem redt, und wills mit Dräue probire:  s git e  chräftig Mittel seit sie, wenn de verhext bisch.  Hemmer fürs Riedligers ghuust? Di Vater sezt di ufs Pflichttheil,  und de hesch mi Sege nit, und schuldig bisch du dra.  Muetter erwiedert der Simme, soll euer Sege verscherzt sy,  stand i vom Eveli ab, und gehri vom Vater ke Pflichttheil.  ZStette sizt e Werber, und wo me uffem Berg stoht,  lüte dTürke-Glocken an alle Enden und Orte.  Bluet um Bluet, und Chopf um Chopf, und Leben um Lebe.  Färbt mi Bluet e  Türke-Sebel, schuldig sin ihr dra!  Wo das dMuetter hört, se sizt sie nieder vor Schrecke:  Du vermesse Chind, se nimm sie, wenn de sie ha witt;  aber chumm mer nit go chlage, wenns der nit gut goht.  s isch nit nöthig gsi. Sie hen wie dEngel im Himmel  mitenander glebt, und am verborgene Sege  vo der Gotte hets nit gfehlt im hüsliche Wese.  He, sie hen io zlezt vos Meyers grasige Matte  selber die schönsti gmeiht, s isch alles endlich an Stab cho,  und  hen Freud erlebt an frumme Chinden und Enkle.  Thüent iez dRäder weg, und Jergli, der Haspel ufs Chästli!  s isch afange dunkel und Zit an anderi Gschäfte.  Und so hen sie s gmacht, und wo sie dRäder uf dSite  stellen, und wenn go und schüttle dAgle vom Fürtuch,  seit nos Vreneli: So ne Gotte möchti wohl au ha,  wo eim so ne Rad chönnt helsen und so ne Rösli.  Aber dMuetter erwiedert: s chunnt uf kei Gotten, O Vreni,  s chunnt uf s Rädli nit a. Der  Fliß bringt heimlige Sege,  wenn de schaffe magsch. Und hesch nit s Blüemli im Buse,  wenn de züchtig lebsch und rein an Sinnen und Werke?   Gang iez und hol Wasser und glitsch mer nit usen am Brunne!  